קנאבידיול

קנאבידיול (CBD) הוא אחד מלפחות 85 קנאבינואידים פעילים שזוהו בצמח הקנאביס, ומהווה עד 40% מהתמצית של הצמח. CBD הוא אינו חומר פסיכואקטיבי, בניגוד לטטראהידרוקנאבינול (THC), קנבינואיד נוסף שזוהה בקנאביס. בשנת 2018 אישר מנהל המזון והתרופות האמריקאי (FDA) שימוש ב- CBD כתרופה יתומה לטיפול בשתי תסמונות הקשורות באפילפסיה, תחת שם המותג Epidiolex. בשנת 2020 נוספה התוויה שלישית לתרופה. נכון לשנת 2023 זהו השימוש הרפואי היחידי של CBD, אך החומר נבדק לטיפול במצבים נוספים, כמו הפרעות פסיכוטיות, חרדה, התמכרויות ואינסומניה. בשנת 2022 החליט שר הבריאות הורוביץ כי ה-CBD יוחרג בישראל מפקודת הסמים המסוכנים כל עוד ריכוז ה-THC אינו עולה על 0.3%. עם זאת התהליך הרגולטורי לכך טרם הושלם. לפי השערות שלא נבדקו, CBD עשוי להחליש את ייצור החֵלב בשורשי פצעי אקנה. מחקר שנעשה בשנת 2010 העלה כי זנים של קנאביס המכילים ריכוזים גבוהים יחסית של CBD, לא גורמים לפגיעה בזיכרון לטווח הקצר בעת ההשפעה, בשונה מזני קנאביס עם ריכוזים זהים של THC אך ריכוזים נמוכים יותר של CBD. החוקרים ייחסו תכונה זו לתפקידו של ה-CBD כאנטגוניסט לקולטן CB1. הCBD משמש כמגן עצבי בעור בעלי חיים. תכונתו של ה-CBD כנוגד חמצון חזק הוכחה כמשחקת תפקיד נוגד איסכמיה, ומגן עצבי. ל-CBD ישנן השפעות אנטי-פסיכוטיות, והוא עשוי לנטרל את ההשפעות הפסיכוטומימטיות האפשריות של THC על אנשים עם סכיזופרניה סמויה. כמה מחקרים מראים ש-CBD יהיה טיפול חלופי לסכיזופרניה, בטוח ונסבל היטב. מחקרים הראו ש-CBD עשוי להפחית סימפטומים סכיזופרניים בשל היכולת שלו לכאורה לייצב לשבש או לדכא את מסלולי הקולטן NMDA במוח, אשר משותפים ולעיתים בתחרות על ידי נוראפינפרין ו-GABA. השפעת CBD טהור על תסמיני סכיזופרניה בהשוואה לתרופה האנטי-פסיכוטית אמיסולפריד, נחקרה בניסוי סמיות כפולה בהשתתפות 42 חולים בסכיזופרניה פרנואידית חריפה, במשך ארבעה שבועות. שני הטיפולים גרמו לירידה משמעותית של התסמינים הפסיכוטיים כפי שהוערכו על ידי סולם הדירוג הפסיכיאטרי הקצר (BPRS) והסרגל של התסמינים החיוביים והשליליים (PANSS). CBD גרם פחות תופעות לוואי באופן משמעותי (סימפטומים פירמידאליים, עלייה בפרולקטין, עלייה במשקל) בהשוואה לאמיסולפריד. מחקרים הראו ש-CBD מצמצם את פעילות המערכת הלימבית, ומפחית התכנסות עצמית שעשויה להיגרם על ידי THC.‏ CBD גם מפחית את החרדה בהפרעת חרדה חברתית, וניתן כטיפול לסובלים מבעיות שינה. משטר כרוני של CBD בחולדות נמצא כמפחית חרדה, אך מסקנה זו עדיין שנויה במחלוקת. CBD הוכח כנוגד דיכאון בדומה לתרופות נוגדות דיכאון במודלי דיכאון של בעלי חיים. ערך מורחב – תסמונת דרווה תסמונת דרווה היא צורה נדירה של אפילפסיה קשה לטיפול. תסמונת דרווה, הידועה גם כאפילפסיה חמורה של הינקות (SMEI), היא צורה נדירה וקטסטרופלית של אפילפסיה חמורה שמתחילה בינקות. ההתקפים הראשוניים לרוב ממושכים ובשנת החיים השנייה סוגי התקפים אחרים מתחילים לצוץ. דיווחים על תוצאות טובות בטיפול במחלה על ידי קנאביס רפואי שמכיל אחוזי CBD גבוהים, ואחוזי THC נמוכים, הביאו לשקילת שימוש בקנבינואידים לטיפול במחלה. אין עדיין מידע מחקרי רב לגבי הטיפול. במחקר שנעשה על בעלי חיים בפקולטה לרפואה של אוניברסיטת תל אביב נמצא שה-CBD המצוי בקנאביס משפר מאוד את תהליך האיחוי של שברים בעצמות, וגורם לכך שהעצם תהיה חזקה יותר וקשה יותר לשבירה. לדברי החוקרים ה-CBD לבדו מחזק את העצם בזמן תהליך ההחלמה. החוקרים אמרו כי יש לפתח חומרים רפואיים הנגזרים מה-CBD שיתאימו לטיפול בחולים, "תרופות כאלה עשויות לזרז ולשפר תהליכים של ריפוי שברים, ואף להאיץ התחדשות (רגנרציה) של עצמות - למשל בעת בניית עצם הלסת לקראת השתלת שיניים". לפני עשרות שנים, ברירה מלאכותית על ידי מגדלים בארצות הברית הורידה באופן דרמטי את כמות אחוזי ה-CBD של זני הקנאביס שהם פיתחו; הלקוחות שלהם העדיפו זנים שמשפיעים יותר על התודעה ובעלי אחוזי THC גבוהים, ואחוזי CBD נמוכים יותר. כדי לעמוד בדרישות של מטופלים בקנאביס רפואי, פיתחו המגדלים זנים עשירים ביותר THC. בחודש נובמבר 2012, חברת תיקון עולם, המספקת קנאביס רפואי בישראל, הודיעה כי פיתחה זן חדש של הצמח שבו יש רק CBD כמרכיב פעיל, וכמעט ללא THC, שיספק חלק מהיתרונות הרפואיים של קנאביס ללא אופוריה. לדברי החוקרים, צמח הקנאביס, המועשר ב-CBD, "יכול לשמש לטיפול במחלות כמו דלקת מפרקים שגרונית, דלקת המעי הגס, דלקת כבד, מחלות לב וסוכרת". מחקר על קנאביס משופר CBD החל בשנת 2009, וכתוצאה מכך פיתחה 'תיקון עולם' את זן 'אבידקל', המכיל 15.8% CBD ופחות מ-1% THC. רפאל משולם, חוקר הקנבינואידים, אמר "... לדעתי אבידקל הוא צמח הקאנביס מועשר-CBD הראשון ללא THC שפותח בישראל". בפברואר 2014, הוגשה בקשה לפטנט לצמח קנאביס בשם "avidekel". קנאביס רפואי טטראהידרוקנאבינול (THC) השפעות של קנאביס מדיה וקבצים בנושא קנאבידיול בוויקישיתוף מערכת וואלה!‏, שאיפות גדולות: למה קנאביס הוא פשוט תרופה טהורה?, באתר וואלה, 7 במאי 2015 Borgelt LM, Franson KL, Nussbaum AM, Wang GS (February 2013). "The pharmacologic and clinical effects of medical cannabis". Pharmacotherapy (Review) 33 (2): 195–209 Campos AC, Moreira FA, Gomes FV, Del Bel EA, Guimarães FS (December 2012). "Multiple mechanisms involved in the large-spectrum therapeutic potential of cannabidiol in psychiatric disorders". Philos. Trans. R. Soc. Lond., B, Biol. Sci. (Review) 367 (1607): 3364–78. Office of the Commissioner, FDA Approves First Drug Comprised of an Active Ingredient Derived from Marijuana to Treat Rare, Severe Forms of Epilepsy, FDA, ‏Fri, 03/27/2020 - 11:05 (באנגלית) Office of the Commissioner, FDA Approves New Indication for Drug Containing an Active Ingredient Derived from Cannabis to Treat Seizures in Rare Genetic Disease, FDA, ‏Fri, 07/31/2020 - 20:54 (באנגלית) Kirkland AE et al, A Scoping Review of the Use of Cannabidiol in Psychiatric Disorders, Psychiatry Research 308, 2022, עמ' 114347 doi: https://doi.org/10.1016/j.psychres.2021.114347 אגף בכיר הסברה ודוברות - דוברות משרד הבריאות, הורוביץ הכריע: ה-CBD יוצא מפקודת הסמים המסוכנים, באתר משרד הבריאות, ‏01/03/2022 איפה בעולם ה-CBD חוקי?, באתר mako, ‏2022-03-01 Russo EB (August 2011). "Taming THC: potential cannabis synergy and phytocannabinoid-terpenoid entourage effects". Br. J. Pharmacol. (Review) 163 (7): 1344–64 Morgan, C. J. (October 2010). "Impact of cannabidiol on the acute memory and psychotomimetic effects of smoked cannabis: naturalistic study: naturalistic study [corrected.]". British Journal of Psychiatry 197 (4): 285–90. Liput, D. J.; Hammell, D. C.; Stinchcomb, A. L.; Nixon, K (2013). "Transdermal delivery of cannabidiol attenuates binge alcohol-induced neurodegeneration in a rodent model of an alcohol use disorder". Pharmacology Biochemistry and Behavior 111: 120–7. Mechoulam R, Peters M, Murillo-Rodriguez E, Hanus LO (August 2007). "Cannabidiol--recent advances". Chem. Biodivers. (Review) 4 (8): 1678–92. Zuardi AW, Crippa JA, Hallak JE, Moreira FA, Guimarães FS (April 2006). "Cannabidiol, a Cannabis sativa constituent, as an antipsychotic drug". Braz. J. Med. Biol. Res. (Review) 39 (4): 421–9. Long, L. E.; Malone, D. T.; Taylor, D. A. (2005). "Cannabidiol Reverses MK-801-Induced Disruption of Prepulse Inhibition in Mice". Neuropsychopharmacology 31 (4): 795–803. Leweke, FM; Piomelli D, Pahlisch F, Muhl D, Gerth CW, Hoyer C, Klosterkötter J, Hellmich M and Koethe D. (2012). "Cannabidiol enhances anandamide signaling and alleviates psychotic symptoms of schizophrenia". Translational Psychiatry 2 (3): e94–. José Alexandre de Souza Crippa, Antonio Waldo Zuardi, Griselda E J Garrido, Lauro Wichert-Ana, Ricardo Guarnieri, Lucas Ferrari, Paulo M Azevedo-Marques, Jaime Eduardo Cecílio Hallak, Philip K McGuire and Geraldo Filho Busatto (October 2003). "Effects of Cannabidiol (CBD) on Regional Cerebral Blood Flow". Neuropsychopharmacology 29 (2): 417–426. Daniel Thomas Malone, Dennis Jongejana and David Alan Taylora (August 2009). "Cannabidiol reverses the reduction in social interaction produced by low dose Δ9-tetrahydrocannabinol in rats". Pharmacology Biochemistry and Behavior 93 (2): 91–96. Mateus M Bergamaschi, Regina Helena Costa Queiroz, Marcos Hortes Nisihara Chagas, Danielle Chaves Gomes de Oliveira, Bruno Spinosa De Martinis, Flávio Kapczinski, João Quevedo, Rafael Roesler, Nadja Schröder, Antonio E Nardi, Rocio Martín-Santos, Jaime Eduardo Cecílio (May 2011). "Cannabidiol Reduces the Anxiety Induced by Simulated Public Speaking in Treatment-Naïve Social Phobia Patients". Neuropsychopharmacology 36 (6): 1219–1226. Crippa JA, Derenusson GN, Ferrari TB, Wichert-Ana L, Duran FL, Martin-Santos R, Simões MV, Bhattacharyya S, Fusar-Poli P, Atakan Z, Santos Filho A, Freitas-Ferrari MC, McGuire PK, Zuardi AW, Busatto GF, Hallak JE. (January 2011). "Neural basis of anxiolytic effects of cannabidiol (CBD) in generalized social anxiety disorder: a preliminary report". J Psychopharmacol. 25 (1): 121–130. ElBatsh, MM; Assareh, N; Marsden, CA; Kendall, DA (May 2012). "Anxiogenic-like effects of chronic cannabidiol administration in rats". Psychopharmacology 221 (2): 239–247. Gururajan, A (2012). "Comment on: "Anxiogenic-like effects of chronic cannabidiol administration in rats" (Elbatsh MM, Assareh N, Marsden CA, Kendall DA, Psychopharmacology 2012)". Psychopharmacology 222 (4): 725–6; author reply 727. Réus, Gislaine Z. (2011). "Administration of cannabidiol and imipramine induces antidepressant-like effects in the forced swimming test and increases brain-derived neurotrophic factor levels in the rat amygdala". Acta Neuropsychiatrica 23 (5): 241–248. Zanelati, T; Biojone, C; Moreira, F; Guimarães, F; Joca, S (January 2010). "Antidepressant-like effects of cannabidiol in mice: possible involvement of 5-HT1A receptors". British Journal of Pharmacology 159 (1): 122–8. Réus, GZ; Stringari, RB; Ribeiro, KF; Luft, T; Abelaira, HM; Fries, GR; Aguiar, BW; Kapczinski, F; Hallak, JE; Zuardi, AW; Crippa JA; Quevedo, J (October 2011). "Administration of cannabidiol and imipramine induces antidepressant-like effects in the forced swimming test and increases brain-derived neurotrophic factor levels in the rat amygdala". Acta Neuropsychiatrica 23 (5): 241–248. El-Alfy, AT; Ivey, K; Robinson, K; Ahmed, S; Radwan, M; Slade, D; Khan, I; ElSohly, M; Ross, S (June 2010). "Antidepressant-like effect of Δ9-tetrahydrocannabinol and other cannabinoids isolated from Cannabis sativa L". Pharmacology Biochemistry and Behavior 95 (4): 434–442. Melville, Nancy A. (14 Aug 2013),, Medscape Medical News., retrieved 2014-01-14 מור שמעוני‏, "קנאביס רפואי עוזר לרפא עצמות שבורות", באתר וואלה, 16 ביולי 2015 Cannabidiol, a Major Non-Psychotropic Cannabis Constituent Enhances Fracture Healing and Stimulates Lysyl Hydroxylase Activity in Osteoblasts. Romney, Lee (13 September 2012). "On the frontier of medical pot to treat boy's epilepsy". Los Angeles Times. Good, Alastair (26 October 2010). "Growing marijuana that won't get you high". The Daily Telegraph (London). Sidner, Sara (8 November 2012). "Medical marijuana without the high" (video). CNN. An Israeli company has cultivated a new type of medical marijuana. Lubell, Maayan (3 July 2012). "What a drag, Israeli firm grows 'highless' marijuana". Reuters. Retrieved 31 Jan 2014. Cohen, Ytzchak (11 September 2014). "Cannabis plant named 'avidekel'". USPTO. Retrieved 7 October 2014. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.